**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2019. április 17-i ülésére)

## TÁRGY: KIRÁLY HENRIETTA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete Egészségügyi és Szociálpolitikai Bizottságának 6/2014. számú határozata alapján bérbe adta az Önkormányzat tulajdonában lévő, Kiskőrös belterület 2458. helyrajzi számon nyilvántartott, természetben 6200 Kiskőrös, Mészáros Lőrinc utca 22. szám 7. ajtószám alatti, 61 m2 alapterületű, 2 szoba, 1 konyha, 1 fürdőszoba, 1 WC, 1 tüzelőtároló helyiségekből álló, komfortos lakást Király Henrietta részére, 2014. május 01. napjától 2015. április 30. napjáig 1 éves időtartamra.

A Képviselő-testület a fentiekben nevesített alapszerződést kettő alkalommal - a 42/2015. számú és a 73/2017. számú határozatok alapján meghosszabbította.

Király Henrietta 2019. április 2. napján kérelmet nyújtott be Kiskőrös Város Önkormányzata Képviselő-testületének címezve be lakásbérleti jogviszonyának meghosszabbítása érdekében, mivel lakhatási problémáját továbbra sem tudja megoldani. Anyagi helyzete nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását.

Király Henrietta házastársával és három kiskorú gyermekével él közös háztartásban.

A család havi jövedelme a kérelmező aktív korúak ellátásából, valamint a kiskorú gyermekek után járó családi pótlék összegéből áll.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj – víz, szemétdíj és áramdíj – hátraléka sem áll fenn.

Figyelemmel arra, hogy Király Henrietta a lakásproblémáját önhibáján kívül nem tudja megoldani, valamint a Kiskőrös Város Képviselő-testülete Egészségügyi és Szociálpolitikai Bizottságának 20/2019. számú határozata értelmében javaslom a mellékelt lakásbérleti szerződés szerint a lakásbérleti jogviszony 1 évvel történő meghosszabbítását.

**Kiskőrös, 2019. április 9.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat vagyonát képező, kiskőrösi 2458. helyrajzi számon nyilvántartott, természetben 6200 Kiskőrös, Mészáros Lőrinc utca 22. szám 7. ajtószám alatti, 2 szoba, 1 konyha, 1 fürdőszoba, 1 WC, 1 tüzelőtároló helyiségekből álló, komfortos, 61 m2 alapterületű lakásra vonatkozóan a bérleti jogviszony Király Henrietta 6200 Kiskőrös, Mészáros Lőrinc utca 22. szám 7. ajtószám alatti lakos részére, 1 éves időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően annak közjegyzői okiratba foglalását.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal